Изх. № К-15
Дата: 19.05.2017 г.

СТАНОВИЩЕ

за осъществен контрол

по чл. 235 от ЗОП
ВЪЗЛОЖИТЕЛ

	Наименование 
	„Национален дворец на културата - Конгресен център София” ЕАД

	Партиден номер в РОП
	02715

	Вид 
	 FORMCHECKBOX 
 публичен
 FORMCHECKBOX 
 секторен


ДОГОВОР

	Обект 
	 FORMCHECKBOX 
 строителство
 FORMCHECKBOX 
 доставки
 FORMCHECKBOX 
 услуги

	Предмет 
	„Доставка, монтаж и въвеждане в експоатация на конгресно-конферентна техника”

	Стойност 
	3 106 629.80 лв. без ДДС

	Изпълнител
	„Динакорд България“ ЕООД


СТАНОВИЩЕ

	Прилагано правно основание 
	чл. 116, ал. 1, т. 2 ЗОП

	Изисквания на ЗОП:

1. да е възникнала необходимост от извършване на допълнителни доставки, услуги или строителство, които не са включени в първоначалната обществена поръчка;

2. нуждата от изпълнението да е породена от непредвидени обстоятелства по смисъла на § 2, т. 27 от ДР на ЗОП (възникнали след сключването на договора, които не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия);

3. смяната на изпълнителя:

- да е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

- би предизвикала значителни затруднения, свързани с поддръжката, експлоатацията и оборудването или дублиране на разходи на възложителя.
4. увеличението на цената по чл. 116, ал. 1, т. 2 ЗОП не може да надхвърля с повече от 50 на сто стойността на основния договор.

Представени от възложителя мотиви и доказателства:
На 16.04.2017 г. в Агенцията по обществени поръчки е постъпил проект на обявление за изменение на договор за обществена поръчка, на основание чл. 116, ал. 1, т. 2 от ЗОП. Към преписката са приложени мотиви и доказателства, свързани с избраното правно основание. 
Видно от поле VII.2.1) от обявлението за изменение (проект), промяната се изразява в доставка на допълнителна техника и оборудване, които не са включени в първоначалната обществена поръчка, наложена поради възникнала необходимост в резултат на непредвидени обстоятелства.
В мотивите за прилагане на избраното правно основание се посочва, че с договор № Т-00603/28.07.2016 г., между ”Национален дворец на културата – Конгресен център София” („НДК-КЦС” ЕАД) и „Динакорд – България“ ЕООД е възложено изпълнение на обществена поръчка с предмет: „Доставка, монтаж и въвеждане в експоатация на конгресно-конферентна техника“. Пояснява се, че с него се цели придобиване на напълно интегрирана система от конгресно–конферентна техника, предназначена за осигуряване на подходящи технически условия за обезпечаване на събитията и мероприятията, предвидени и подлежащи на изпълнение в сградата на НДК във връзка с Българското председателство на Съвета на ЕС през 2018 г. Допълва се, че с придобиването на техниката, обект на допълнително възлагане, се цели и цялостното обезпечаване на основното предназначение на сградата на НДК като модерен конгресно–конферентен център и след приключването на планираните в рамките на Председателството събития. В мотивите се посочва, че след сключване на договора за възлагане на поръчката и след преглед на предвиденото и частично доставено вече оборудване, от страна на Европейската комисия, и в частност - Генерална дирекция „Устни преводи“, както и от Националния център по подготовката и провеждането на Българското председателство (НЦППБП) на Съвета на ЕС е установена необходимост от допълнителна техника и оборудване. В изпълнение на дадените предписания и технически изисквания от Генералния секретар на Съвета и ГД „Устни преводи“ е сформирана работна група, имаща за цел да изготви Техническо задание за изграждане на международен пресцентър на Българското председателство в сградата на НДК. Отбелязва се още, че въз основа на изработено от Работната група техническо задание е подготвена и количествено-стойностна сметка (КСС) от страна на „НДК-КЦС“ ЕАД. В мотивите са изложени следните причини за невъзможността от смяна на изпълнителя: технически причини; изисквания за взаимозаменяемост със съществуващо оборудване, възложено с първоначалната поръчка; затруднения, свързани с гаранционната и след гаранционната поддръжка, на системата и оборудването; затруднения при експлоатацията и обслужването на системата и оборудването; застрашаване спазването на крайния срок за въвеждане в експоатация на системата; възникване на възможност за дублиране на разходи на възложителя.
Посочва се, че прогнозната стойност за закупуване, монтиране и въвеждане в експлоатация на допълнителните количества техника не надхвърля 50 на сто от стойността на основния договор.
В подкрепа на изложените в мотивите факти и обстоятелства са приложени следните копия на документи: 

- Писмо с изх. № 02660/19.09.2016 г. от изпълнителния директор на „НДК-КЦС” ЕАД, адресирано до „Динакорд – България“ ЕООД;
- Доклад на работната група за изграждане на пресцентър на Българското председателство на Съвета на ЕС, без дата, съгласуван и подписан от длъжностни лица към НЦППБП и НДК. В доклада се отчита изготвеното от работната група техническо задание, на база проведени заседания и огледи на помещения в НДК на 16 и 23 февруари и на 2, 6, 9 и 14 март 2017 г.;

- Протокол за разпределение на отговорностите при изграждането на инфраструктура на пресцентъра на Българското председателство на Съвета на ЕС, без дата, подписан от изп. директор на НДК, ген. директор на БНТ и и.д. директора на НЦППБП;
- Техническо задание за изграждането на международен пресцентър на Българското председателство на Съвета на ЕС, изработено от създадената със Заповед № РД-02/06.01.2017 г. работна група;

- Техническа спецификация за конферентни зали със симултантен превод, издадена от ГД „Устни преводи” към Европейската комисия;
 - Писмо № 03-54/03.02.2017 г. от и.д. директор на НЦППБП на Съвета на ЕС на Съвета на ЕС през 2018 г., до изпълнителния директор на ”НДК – Конгресен център” ЕАД. В документа се мотивира необходимостта от ремонтиране на стационарни преводачески кабини към зали 7 и 8, с оглед използването им по време на събитията от календара на Българското председателство.
От извършена справка в Регистъра на обществените поръчки (РОП) се потвърди изнесената в мотивите на възложителя информация, че ”НДК–КЦС” ЕАД е провело открита процедура по ЗОП с предмет: „Доставка, монтаж и въвеждане в експлоатация на конгресно-конферентна техника“, вписана в РОП под уникален № 02715-2016-0002. От публикуваното на 03.08.2016 г. обявление за възложена поръчка става ясно, че същата е възложена с решение на възложителя № Т-00603/22.06.2016 г. в полза на „Динакорд България ЕООД“. Стойността й възлиза на 3 106 629.80 лв. без ДДС. В РОП не е постъпила информация относно приключване на договора.
В поле VII.1.6) на проекта на обявление за изменение е посочено, че стойността на допълнителните дейности е 1 548 144.82 лв. без ДДС. 

Изводи:

Разглежданото изменение по чл. 116, ал. 1, т. 2 от ЗОП е за сключване на допълнително споразумение към договор № Т-00603/28.07.2016 г., с чието възлагане се цели придобиване на напълно интегрирана система от конгресно–конферентна техника, предназначена за осигуряване на подходящи технически условия за обезпечаване на събитията и мероприятията, във връзка с Българското председателство на Съвета на ЕС през 2018 г. Страни по него са: „НДК – Конгресен център” ЕАД - възложител и „Динакорд-България“ ЕООД - изпълнител. Договорът не е приложен към преписката. Информация за него се съдържа в мотивите, в РОП и в приложеното писмо на възложителя от 19.09.2016 г. до „Динакорд – България” ЕООД. От тях не става ясно какъв срок за изпълнение са уговорили страните, но според мотивите, в чл. 4, ал. 1 и 2 на договора е предвидено отлагателно условие, касаещо началния момент на изпълнение на дейностите. Видно от приложеното като доказателство писмо, дейностите по доставка, монтаж, инсталиране и въвеждане в експлоатация на конгресно-конферентна техника са възложени на изпълнителя с писмо, изх. № 02660/30.08.2016 г. В същия документ възложителят дава указания изпълнението да се синхронизира със строителния график на изпълнителя на СМР/СРР в залите и помещенията на НДК. В документа са изброени и конкретни позиции техника и оборудване, които не подлежат на доставка към момента. Въз основа на посоченото може да се изведе заключение, че изпълнението на дейностите по договор № Т-00603/28.07.2016 г. е обвързано с изпълнението на строителните работи в сградата на НДК, свързани с изграждане на Пресцентър на Българското председателство. Предвид коментираните в мотивите допълнителни предписания и технически изисквания, може да се приеме, че строителството все още е в ход, респ. визираният договор, предмет на изменение, все още не е приключил. Доколкото не са приложени съответните документи (копие на договора за доставка, писмена кореспонденция между страните по него, протоколи и др.), това обстоятелство подлежи на доказване от възложителя.
Разпоредбата на чл. 116, ал. 1, т. 2 от ЗОП изисква необходимостта от извършване на допълнителни доставки да се дължи на непредвидени обстоятелства по смисъла на § 2, т. 27 от ДР на ЗОП, а именно обстоятелства, които са възникнали след сключването на договора, същите не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия. Основен аргумент на възложителя в това отношение се явява установената след сключване на основния договор нужда от допълнително оборудване и техника с различен вид и в по-големи количества и тяхното интегриране в обща система на включените нови зали и помещения в сградата на НДК, с цел изграждане на Международен пресцентър на Председателството на Съвета на ЕС. Промените произтичат от дадените допълнителни предписания и технически изисквания от страна на ГД „Устни преводи” на ЕК, както и от сформираната Работна група за изготвяне на Техническо задание за изграждане на Пресцентър (създадена със Заповед № РД-02/06.01.2017 г.). Допълва се, че на базата на изработеното задание, за ефективното изпълнение на обсъждания Пресцентър, „НДК-КЦС” ЕАД е подготвил КСС за необходимите допълнителна техника, оборудване, системи и свързаните с тях дейности по доставка, интеграция, монтаж и въвежане в експлоатация. Информация, подкрепяща изложените в мотивите доводи се открива в следните документи, приложени в преписката: писмо на и.д.директор на НЦППБП на Съвета на ЕС от 03.02.2017 г.; доклад и техническо задание за изграждане на Международен пресцентър, изготвени от Работната група, създадена със Заповед от 06.01.2017 г.; тристранен протокол за разпределение на отговорностите при изграждане  инфраструктурата на пресцентъра, подписан от „НДК-КЦС” ЕАД, БНТ и НЦППБП. От техния прочит може да се изведе заключение, че значително се разширяват обектите на интервенция, като се включват зали 6, 7 и 8 на НДК, подлежащи на допълнително оборудване, с цел осигуряване на нормалното функциониране на Пресцентъра по време на Председателството на Съвета на ЕС в Република България през 2018 г. Доколкото определеното в обхвата на първоначалната поръчка оборудване, обект на доставка, монтаж и интегриране е било основно предназначено за зала 3 на НДК и прилежащите й фоайета, приемат се за обосновани доводите на възложителя, че след възлагането й са настъпили множество обстоятелства, свързани с промяна в инвестиционните намерения и са извън волята на страните, но оказващи пряко влияние на обективно точната реализация на поръчката. Посоченото води до извода, че включването на нови видове и обеми оборудване в допълнителни зали и помещения, с цел изграждане на Международен пресцентър и интегрирането им в обща система, е в резултат на постъпили предписания и изисквания, издадени от компетентните институции след датата на подписване на основния договор и същите не са могли да бъдат предвидени в обхвата на поръчката. В допълнение, неизпълнението им ще доведе до усложнения при функционирането на Пресцентъра, и като цяло до трудности при провеждането на планираните в рамките на Председателството събития.
По така изложените съображения може да се заключи, че необходимостта от допълнителни дейности в обхвата на договора, предмет на изменение са в следствие на възникнали непредвидени обстоятелства, отговарящи на дефиницията в § 2, т. 27 от ДР на ЗОП.
По отношение на изискването относно смяната на изпълнителя, приемат се за обосновани мотивите на възложителя, че такава е невъзможна по редица технически, икономически и организационни причини. Посоченото се аргументира с факта, че обект на поръчката е цялостна, напълно интегрирана система за техническо обезпечаване на конгресно-конферентни събития, а  необходимото допълнително количество техника е функционално и технологично свързано с основното, включено в обхвата на възложената поръчка. Безспорно е, че доколкото изграждането на подобен тип система изисква пълна съвместимост на инсталираното оборудване, то участието на втори изпълнител би предизвикало затруднения, свързани с цялостната интеграция на системата, както и трудности при експоатационното й обслужване и поддръжка. Приемат се и изложените доводи, че доставката на компоненти от повече от един доставчик ще създаде необходимост от наемане на отделен изпълнител за системната интеграция, което ще доведе до увеличаване на разходите. На следващо място се посочва, че замяната на изпълнителя ще създаде проблеми с установяване и разделяне отговорностите при възникване на дефекти в рамките на гаранционния период. Аргументи в тази насока са изложени в приложените мотиви, в които е посочено, че гаранцията на една система се състои от два елемента - гаранция на всеки един отделен компонент и гаранция осигуряваща функционалността на системата като цяло. Предвид изложеното, твърденията на възложителя за нецелесъобразност при избор на втори изпълнител се приемат за обосновани.
От информацията в поле VII.2.3) на проекта на обявление за изменение на поръчката става ясно, че с разглежданото изменение на основния договор, стойността му се увеличава с 1 548 144.82 лв. без ДДС. Доколкото няма данни за други изменения на договора, счита се, че е спазено изискването по чл. 116, ал. 2, във връзка с ал. 1, т. 2 от ЗОП увеличението на цената да не надхвърля с повече от 50 на сто стойността на основния договор.
Предвид изложеното, в случая може да се приеме, че са налице основанията за прилагане на избраното правно основание. В допълнение, „НДК-КЦС” ЕАД следва да разполага с надлежни доказателства, че основният договор е действащ към датата на оповестяване на разглежданото обявление за изменение.


ЗАКЛЮЧЕНИЕ
	Прилагането на избраното правно основание е законосъобразно.
	 FORMCHECKBOX 


	Прилагането на избраното правно основание не е безспорно доказано.
	


ДОПЪЛНИТЕЛНА ИНФОРМАЦИЯ

	Предходни процедури, свързани с настоящата 
 FORMCHECKBOX 
 ДА
 FORMCHECKBOX 
 НЕ

	Уникален № в РОП на предходната процедура
	0

2

7

1

5

-

2

0

1

6

-

0

0

0

2



	Предмет на предходната поръчка
	„Доставка, монтаж и въвеждане в експлоатация на конгресно-конферентна техника“.

	Етап на предходната процедура
	затворена
отворена               
 FORMCHECKBOX 
прекратена            FORMCHECKBOX 
 възложена 


 друго                    обжалвана


ИЗПЪЛНИТЕЛЕН ДИРЕКТОР: Подпис (не се чете)
                                                                                  МИГЛЕНА ПАВЛОВА
Вярно с оригинала, 
подписан на хартия
2
2 IF = 6 " Забележка: Съгласно чл. 229, ал. 2 от ЗОП с контрола по чл. 235 от ЗОП се оказва методическа помощ за законосъобразност при възлагането на обществени поръчки. Когато законосъобразното прилагане на избраното правно основание не е безспорно доказано при контрола и възложителят сключи допълнително споразумение, АОП уведомява органите по чл. 238, ал. 1 от ЗОП (чл. 139 ал. 2, т. 2 от ППЗОП)."" ""
 


